ايه اول حاجة نفسك تعملها لما تشوف حد بيتثاءب؟ هتحب تتثاءب انت كمان! التثاؤب _ 
العلماء اكتشفوا ان كل الناس بتتثاءب. الأطفال بيبدأوا يتثاءبوا حتى قبل ما يتولدوا. اول تثاؤب بيحصل والطفل لسه جوه بطن امه. لما الاطفال بيوصلوا لسن سنة تقريباً، بيبدأوا يتثاءبوا لما يشوفوا غيرهم بيتثاءب. علشان كده العلماء بيعتقدوا ان التثاؤب معدي.
مش سر ان التثاؤب معدي، بس ليه بنتثاءب؟ الحقيقة، العلماء مش متأكدين بالظبط.
فيه ناس بتفتكر اننا بنتثاءب علشان بنحس بالملل. مؤخراً العلماء درسوا مجموعتين من الطلبة بين 17 و19 سنة. مجموعة اتفرجت على فيديوهات موسيقى، والتانية اتفرجت على اختبار الوان ممل. العلماء قارنوا عدد مرات التثاؤب ولقوا ان مجموعة اختبار الالوان اتثاءبت اكتر من مجموعة الفيديو.
فيه سبب تاني للتثاؤب مرتبط بالتنفس. بعض العلماء بيعتقدوا انه لما نكون زهقانين او تعبانين، بنتنفس ببطء اكتر. ولما تنفسنا يبطئ، مش بنقدر نتخلص من ثاني أكسيد الكربون كفاية، فجسمنا بيقول للمخ يتنفس بعمق. والنتيجة بتكون تثاؤب كبير.
في 2007، العلماء اقترحوا سبب جديد. قالوا ان السبب اللي بيخلي الناس تتثاءب هو تبريد المخ. العلماء دول لقوا ان الناس اللي حرارتهم اعلى من غيرهم بيتثاءبوا اكتر.
العلماء لسه بيحاولوا يكتشفوا ليه بنتثاءب وليه التثاؤب معدي كده. بس هما متأكدين من حاجة واحدة، ان لما حد يتثاءب، تقريباً كل اللي حواليه عايزين يتثاءبوا برضه.
حسب العلماء، الناس بتبدأ تتثاءب لما تكون _.
مولودة عندها سنة عندها 17 او 19 سنة جوه بطن امهاتهم